ಮುದ್ರಣದ ಅಪಾಸ್ಟ್ರಫಿಗಳು ನಮೂದಿಸಲು ಸುಲಭವಾಗಲೆಂದು, ಪದಸಂಸ್ಕಾರಕ ಮತ್ತು ಪ್ರಕಾಶನಾ ತಂತ್ರಾಂಶಗಳು, ಪಠ್ಯ ನಮೂದಿಸುತ್ತಿರುವಾಗ ಆಗಾಗ್ಗೆ ಬೆರಳಚ್ಚು ಯಂತ್ರದ ಅಪಾಸ್ಟ್ರಫಿಗಳನ್ನು ಮುದ್ರಣದ ಅಪಾಸ್ಟ್ರಫಿಗಳನ್ನಾಗಿಸುತ್ತದೆ.( ಅದೇ ವೇಳೆ, ತೆರೆಯುವ ಮತ್ತು ಮುಚ್ಚುವ ಒಂಟಿ ಮತ್ತು ಜಂಟಿ ಉದ್ಧರಣಾ ಚಿಹ್ನೆಗಳನ್ನು ಅವುಗಳ ಸೂಕ್ತ ಎಡ ಅಥವಾ ಬಲ ರೂಪಗಳಿಗೆ ಪರಿವರ್ತಿಸುತ್ತವೆ.)
ಇಂತಹ ಪರಿವರ್ತನೆಯು ಯಾವಾಗಲೂ ಅಕ್ಷರ ಸಂಪುಟ ಮತ್ತು ಸಂಕೇತೀಕರಣ ಪ್ರಮಾಣಗಳಿಗೆ ಹೊಂದಿಕೊಂಡು ನಡೆಯುವುದಿಲ್ಲ (ಕೆಲವೊಮ್ಮೆ ಬೇರೆ ರೀತಿಯಲ್ಲಿ ಪರಿವರ್ತನೆಯಾಗಬಹುದು). ಜೊತೆಗೆ, ಇಂತಹ ಹಲವು ತಂತ್ರಾಂಶಗಳು ಪಠ್ಯದ ಮುಂಭಾಗದಲ್ಲಿರುವ ಅಪಾಸ್ಟ್ರಫಿಗಳನ್ನು ತೆರೆಯುವ ಒಂಟಿ ಉದ್ಧರಣಾ ಚಿಹ್ನೆಯಾಗಿ ತಪ್ಪಾಗಿ ಪರಿವರ್ತಿಸಿಬಿಡುತ್ತವೆ. ಉದಾಹರಣೆಗೆ, ವರ್ಷಗಳ ಹ್ರಸ್ವಗೊಳಿಸುವಿಕೆಯಲ್ಲಿ, ಸಂದರ್ಭಗಳಿಗೆ ಅನುಗುಣವಾಗಿ, "1929" ಅಥವಾ "2029" ಗಳಿಗೆ "’29" ಎಂದು ನಮೂದಿಸಬೇಕು(ಸಂದರ್ಭವನ್ನು ಅವಲಂಬಿಸಿ). ಆದರೆ ಇದು "‘29" ಎಂದು ನಮೂದಿಸಲಾಗುತ್ತದೆ - ಇದು ತಪ್ಪು. ಇನ್ನೊಂದು ಉದಾಹರಣೆ ನೋಡಿ: "it was" ಎಂಬ ಉಕ್ತಿಯ ಪುರಾತನರೂಪಿ ಸಂಕ್ಷಿಪ್ತ "’twas" ಬದಲಿಗೆ "‘twas" ಎಂದು ತಪ್ಪಾಗಿ ನಮೂದಿಸಲಾಗುತ್ತದೆ. ಮೈಕ್ರೊಸಾಫ್ಟ್‌ ವರ್ಡ್‌ ತಂತ್ರಾಂಶದಲ್ಲಿ, ಈ ಸಮಸ್ಯೆಯನ್ನು ಸರಿಪಡಿಸುವ ಸುಲಭ ಮಾರ್ಗವೇನೆಂದರೆ, ಎರಡು ಅಪಾಸ್ಟ್ರಫಿಗಳನ್ನು ನಮೂದಿಸಿ (ಮಧ್ಯದಲ್ಲಿ ಅಗತ್ಯವಿದ್ದರೆ ಅಂತರ ಸಹ ನೀಡಬಹುದು); ನಂತರ ಮೊದಲ ಅಪಾಸ್ಟ್ರಫಿಯನ್ನು ಅಳಿಸುವುದು. ಸ್ಮಾರ್ಟ್‌ ಕೋಟ್‌ ಲಕ್ಷಣಗಳೂ ಸಹ ಕೆಲವೊಮ್ಮೆ ಅಪಾಸ್ಟ್ರಫಿಯ ಬದಲು ಪ್ರೈಮ್‌ ಅಗತ್ಯವಿದೆ ಎಂಬುದನ್ನು ಗಮನಿಸಲು ವಿಫಲವಾಗುತ್ತವೆ. ಉದಾಹರಣೆಗೆ, ಅಕ್ಷಾಂಶ 49° 53′ 08″ ಎಂಬುದನ್ನು 49° 53’ 08” ಎಂದು ತಪ್ಪಾಗಿ ಪ್ರದರ್ಶಿಸುತ್ತದೆ.
ಮೈಕ್ರೊಸಾಫ್ಟ್‌ ವರ್ಡ್‌ನಲ್ಲಿ ಸ್ಮಾರ್ಟ್‌ ಕೋಟ್ಸ್‌ನ್ನು 'ಆಫ್‌' ಮಾಡಬಹುದಾಗಿದೆ. (ಈ ತಂತ್ರಾಂಶದ ಕೆಲವು ಆವೃತ್ತಿಗಳಲ್ಲಿ, "Tools" -> "AutoCorrect" -> "AutoFormat as you type" ಕ್ಲಿಕ್‌ ಮಾಡಿ, ನಂತರ ಸೂಕ್ತ ಆಯ್ಕೆಯನ್ನು ಪರೀಕ್ಷಿಸುವುದಾಗಿದೆ). ಪರ್ಯಾಯವಾಗಿ, ಅಪಾಸ್ಟ್ರಫಿಯನ್ನು ನಮೂದಿಸಿದ ಕೂಡಲೆ CONTROL-Z ಕೀಲಿ ಟೈಪ್ ಮಾಡಿದರೆ("ತೆರೆಯುವುದಕ್ಕೆ" ಅದನ್ನು ಲಂಬ ಅಪಾಸ್ಟ್ರಫಿಯನ್ನಾಗಿ ಪುನಃ ಪರಿವರ್ತಿಸಬಹುದು. ಮೂರನೆಯ ಪರ್ಯಾಯ ವಿಧಾನವಾಗಿ,ಕಂಟ್ರೋಲ್ ಕೀಲಿ ಒತ್ತಿ ಹಿಡಿದು ಎರಡು ಅಪಾಸ್ಟ್ರಫಿಗಳನ್ನು ಟೈಪ್ ಮಾಡಿದಲ್ಲಿ, ಕೇವಲ ಒಂದು ಅಪಾಸ್ಟ್ರಫಿ ಮಾತ್ರ ಗೋಚರಿಸುತ್ತದೆ.
ಸ್ಮಾರ್ಟ್‌ ಕೋಟ್ಸ್‌ (Smart quotes)
ಬೆರಳಚ್ಚು ಯಂತ್ರದ ಅಪಾಸ್ಟ್ರಫಿ ಮತ್ತು ಎಎಸ್‌ಸಿಐಐ (ASCII) ಸಂಕೇತೀಕರಣ
ಉಚ್ಚಾರಣರಹಿತ “s”, “x” ಅಥವಾ “z”ನೊಂದಿಗೆ ಅಂತ್ಯಗೊಳ್ಳುವ ನಾಮಪದಗಳು
ಸ್ವಾಮ್ಯಸೂಚಕ ಅಪಾಸ್ಟ್ರಫಿ